《金城柳》
宋代·马之纯

金城四面柳为营，此日征西路再经。
忆昔仅能高咫尺，如今端可拂青冥。
清眸渐隔花中雾，绿发俄悬镜里星。
功业未成多少事，攀枝挽叶泪淋零。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。